ฝังยาคุมกำเนิดมา 2 ปีแล้วค่ะ อยากมีประจําเดือน ต้องทำอย่างไรคะ ทานยาคุมร่วมด้วยได้หรือเปล่า
สวัสดีค่ะ ผลข้างเคียงของยาฝังคุมกำเนิดประมาณ 3 ใน 5 ราย จะมีประจำเดือนมาแบบกะปริดกะปรอย แต่มีปริมาณน้อยๆ ซึ่งอาการเลือดออกกะปริดกะปรอยนี้ อาจเป็นได้นานถึง 1 ปี หลังจากนั้นประจำเดือนมักขาดหายไปประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 1 ใน 5 ราย จะไม่มีประจำเดือนมาดังนั้นการที่ไม่มีประจำเดือนมา ถือเป็นผลข้างเคียงของยาฝังคุมกำเนิดที่สามารถเกิดขึ้นได้ ซึ่งเกิดจากฮอร์โมนของยา ไปทำให้เยื่อบุโพรงมดลูกฝ่อบางลง ไม่ได้ผิดปกติหรืออันตรายแต่อย่างใด และไม่แนะนำให้ทานยาคุมกำเนิด เพราะอาจไม่ได้ทำให้มีประจำเดือนมา อีกทั้งยังเพิ่มผลข้างเคียงจากการได้รับฮอร์โมนเพิ่มโดยไม่จำเป็นหากต้องการให้ประจำเดือนมาจริงๆ ก็ต้องถอดยาฝังคุมกำเนิดออก แล้วเปลี่ยนมาทานยาคุมกำเนิดแทนค่ะ